EkBass/fiwiki-20250220-pages-articles huggingface dataset:
Japan Post Bank

Japan Post Bank Co., Ltd. () on suuri japanilainen pankki, jonka pääkonttori sijaitsee Tokiossa. Japan Post Bank (Japanin postipankki) on tytäryhtiö ja osa postitoimintojen ja rahoituspalvelujen yritysryhmää Japan Post Holdingsia. Japanin pörssissä noteerattu Japan Post Bank (osake 7182 ) perustettiin vuonna 2006 osana Japanin aiemmin valtiollisesti hoidetun postitoiminnan yksityistämistä. Emoyhtiö Japan Post Holdings oli talousjulkaisu Forbesin maailman suurimpien julkisesti noteerattujen yritysten vuoden 2016 Forbes Global 2000 -listalla maailmanlaajuisesti sijalla 26. sijoittuen samalla Japanin toiseksi suurimmaksi julkisesti noteeratuksi yritykseksi (osakkeiden markkina-arvo yhteensä 62,6 mrd USD toukokuussa 2016). Maaliskuun lopussa 2016 päättyneellä tilikaudella Japanin postipankilla oli 234 omaa konttoria ja 27 314 pankkiautomaattia. Tämän lisäksi se toimi 23 879 postitoimiston yhteydessä. Henkilökunnan määräksi kirjattiin 12 905 (2016). Taseensa perusteella (1 730,31 mrd. USD) pankki luokiteltiin keväällä 2016 maailman 14. suurimmaksi julkisesti noteeratuksi pankiksi. Japan Post Bank on Japanin suurimpia pankkikonserneja Mitsubishi UFJ Financial Groupin, Mizuho Financial Groupin ja Sumitomo Mitsui Financical Groupin ohella. Kuva:Japan Post.jpg|Japan Post Holdings -konsernin pääkonttori Tokion Chiyodassa. Kuva:Nagoya central Post office and Posk bank.JPG|Japanin postin ja Japanin postipankin yhteiskonttori Nagoyassa. ==Lähteet== ==Aiheesta muualla== Luokka: Japanilaiset pankit Luokka:Japanilaiset pörssiyhtiöt
Leo Kirjonen

Leo Kirjonen (s. 1988)Leo Kirjonen, Turun kaupunginteatteri. Viitattu 7.5.2017. on suomalainen tanssitaiteilija ja näyttelijä. == Ura == === Tanssijana === Kirjonen on tanssinut monissa ulkomaisissa tanssiryhmissä ja -teattereissa, kuten Nanine Linning dans theater Osnabrück, Leine & Roebana DC ja Anouk Van Dijk DC. Kirjonen palasi Suomeen vuonna 2011 ja on sen jälkeen tanssinut muun muassa Tero Saarinen Companyssa ja Alpo Aaltokoski Companyssa. Lisäksi hän on opettanut tanssia yläkouluissa ja taidelukioissa sekä tanssioppilaitoksissa ja käynyt luennoimassa ammatista ja sen koulutusvaihtoehdoista. === Näyttelijänä === Kirjonen on tehnyt pääosin teatteriproduktioita. Näytelmien lisäksi Kirjonen on esiintynyt musiikkivideo- ja lyhytelokuvatuotannoissa, vuodesta 2011 Otso Huopaniemi Companyn näytelmissä ja tehnyt lastenteatteria Vantaalla Tanssiteatteri Raatikossa. Keväällä 2017 hän on näyttelijänä Turun Kaupunginteatterin Tom of Finland -musikaalissa. Hän on mukana myös Kuopion Kaupunginteatterilla. Hän on myös näytellyt Salatuissa elämissä Tero Puustista. == Koulutus == Kirjonen opiskeli pianon- ja saksofoninsoittoa Kuopion konservatoriossa ja lauloi Kuopion poikakuorossa. Yläasteikäisenä hän aloitti tanssiharrastuksen Kuopion Konservatoriossa, josta hän päätyi Kuopion musiikkilukion tanssilinjalle. Toisen lukiovuoden vaihtovuosi Saksassa Baden-Württembergissä kesti oletettua kauemmin ja päättyi lopullisesti vasta vuonna 2012. Kirjonen kouluttautui tanssijaksi Amsterdamin taidekorkeakoulussa (Amsterdamse Hogeschool voor de Kunsten). == Leo Kirjonen, LéSPACE ja KulttuuriLippa == Leo Kirjonen on yksi kulttuurikioski ja tapahtumajärjestäjä Lé Spacen ja KulttuuriLipan perustajista. == Lähteet == Luokka:Suomalaiset tanssijat Luokka:Vuonna 1988 syntyneet Luokka:Elävät henkilöt
Markus Vanhala

Markus Vanhala (s. 2. huhtikuuta 1981 Kotka) on suomalainen kitaristi ja säveltäjä, joka soittaa muun muassa metalliyhtyeissä Omnium Gatherum ja Insomnium. Vanhala aloitti musisoinnin pianotunneilla viisivuotiaana ja kitaransoiton 12-vuotiaana. Hän perusti Omnium Gatherumin Olli Lappalaisen kanssa Kotkassa keväällä 1996. Useiden demojen jälkeen yhtye julkaisi esikoisalbuminsa vuonna 2003. Vanhala on yhtyeen pääasiallinen säveltäjä. Vuosina 2000–2009 Vanhala soitti Manitoussa, jonka kanssa hän julkaisi kolme albumia. Manitouta seurasi pääosin samalla miehistöllä toimiva Wolftrap. Vuodesta 2005 alkaen Vanhala on soittanut myös Malpracticessa. Insomniumiin Vanhala liittyi marraskuussa 2011 perhe-elämään ja kirurgin työhön keskittyneen Ville Vännin tilalle toimittuaan jo sitä ennen tämän tuuraajana live-esiintymisissä. Keikkasoittajana hän on toiminut myös Diablossa, Barren Earthissä ja Pressure Pointsissa. Vanhala on koulutukseltaan tradenomi. Vanhala on naimisissa (vuodesta 2017) ja eläinrakkaan muusikon perheeseen kuuluu vaimo, kaksi koiraa ja kissa. == Levytykset == Gore Penetration * Insomnium * * * Malpractice * * Manitou * * * Omnium Gatherum * * * * * * * * Wolftrap * == Lähteet == == Aiheesta muualla == * Markus Vanhala Insomniumin sivustolla * Markus Vanhalan sävellystuotanto Fono.fi-äänitetietokannassa * Luokka:Elävät henkilöt Luokka:Insomniumin jäsenet Luokka:Omnium Gatherumin jäsenet Luokka:Suomalaiset metallimusiikin kitaristit Luokka:Suomalaiset metallimusiikin säveltäjät Luokka:Vuonna 1981 syntyneet
Talent Suomi (5. tuotantokausi)

Talent Suomen viides tuotantokausi alkoi Nelosella 25. syyskuuta 2016. Juontajina toimivat Heikki Paasonen ja Elina Kottonen. Tuomareina toimivat Sara Maria Forsberg, Sami Hedberg ja Jari Sillanpää. Tähtituomareina toimivat puolestaan David Hasselhoff ja Riku Nieminen. ===Ensimmäinen semifinaali=== Ensimmäinen semifinaali esitettiin suorana 20. marraskuuta 2016. Järjestys Järjestys Kyky Tulos 1\. Marko Vainio Drag-artisti Putosi tuomariäänillä 2\. Lauri Schreck Kanteleensoittaja Jatkossa tuomariäänillä 3\. VellusTa Team Akrobaatti-trikkauskaksikko Putosi 4\. Henriikka Roo Tankotanssija Putosi 5\. Monserrat Villarroel Twerkkaaja Putosi 6\. Antton Puonti Nahkatrumpetinsoittaja Jatkossa yleisöäänillä 7\. Valkeakosken Koskenpojat Kilpa-aerobicryhmä Putosi 8\. Andrei Makaroff 14-vuotias raplaulaja Putosi 9\. Lahden Gospelkuoro Gospelkuoro Jatkossa yleisöäänillä ===Toinen semifinaali=== Toinen semifinaali esitettiin suorana 27. marraskuuta 2016 Järjestys Kilpailija Kyky Tulsa 1\. Too Much Underground Breakdance-kaksikko Putosi 2\. Ida Laukkanen 14-vuotias tanssija Putosi tuomariäänillä 3\. Delusion V Voguing- tanssiryhmä Jatkossa yleisöäänillä 4\. FinBolly Bollywood-tanssiryhmä Putosi 5\. Sari Aalto Vatsastapuhuja Jatkossa yleisöäänillä 6\. Heikki Helastinen & Musta-Pekkaruuska Performanssitaiteilija Jatkossa tuomariäänillä 7\. Eraesmus Rap-robotanssija Putosi 8\. Sheila & Tommy Quick change Putosi 9\. BarStarzz Finland / Red Diamond Bars Street Workout Putosi ===Finaali=== Finaali esitettiin suorana 4. joulukuuta 2016 Järjestys Kilpailija Kyky Tulos 1\. Delusion V Voguing- tanssiryhmä Ei sijoittunut 2\. Antton Puonti Nahkatrumpetinsoittaja Voittaja 3\. Lauri Schreck Kanteleensoittaja Ei sijoittunut 4\. Sari Aalto Vatsastapuhuja Toinen 5\. Heikki Helastinen & Musta-Pekkaruuska Performanssitaiteilija Kolmas 6\. Lahden Gospelkuoro Gospelkuoro Ei sijoittunut == Lähteet == Luokka:Kykyjenetsintäohjelmat Luokka:Tuotantokaudet
Niklosamidi

Niklosamidi (C13H8N2Cl2O4) on salisyyliamidijohdannaisiin kuuluva orgaaninen yhdiste. Yhdistettä voidaan käyttää lääketieteessä ja eläinlääketieteessä loismatoinfektioiden hoitamiseen. Niklosamidi kuuluu WHO:n julkaisemalle tärkeimpien lääkeaineiden listalle. == Ominaisuudet ja käyttö == Huoneenlämpötilassa niklosamidi on vaaleankeltaista kiteistä ainetta. Yhdiste on käytännöllisesti katsoen veteen liukenematonta, mutta liukenee asetoniin ja pienessä määrin etanoliin, dietyylieetteriin tai kloroformiin.Achim Harder: Anthelmintics, Ullmann's Encyclopedia of Industrial Chemistry, John Wiley & Sons, New York, 2009. Viitattu 18.10.2016 Niklosamidi estää loismatojen oksidatiivista fosforylaatiota estämällä ATP:n biosynteesiä. Lisäksi se aktivoi ATPaasia ja tämä johtaa lopulta madon solujen energiavarastojen ehtymiseen ja matojen kuolemaan. Niklosamidi estää myös solujen glukoosin sisäänottoa. Niklosamidi tehoaa erityisesti heisimatoihin.John Becher: Antiparasitic Agents, Anthelmintics, Kirk-Othmer Encyclopedia of Chemical Technology, John Wiley & Sons, New York, 2000. Viitattu 18.10.2016. == Haittavaikutukset == Niklosamidi on yleensä hyvin siedetty lääkeaine. Tyypillisimpiä haittavaikutuksia ovat huonovointisuus ja vatsakivut. == Valmistus == Niklosamidia syntetisoidaan 5-kloorisalisyylihapon ja 2-kloori-4-nitroaniliinin välisellä reaktiolla fosforitrikloridin läsnä ollessa. == Lähteet == == Aiheesta muualla == *Human Metabolome Database (HMDB): Niclosamide *Toxin and Toxin Target Database (T3DB): Niclosamide *Kyoto Encyclopedia of Genes and Genomes (KEGG): Niclosamide *ChemBlink: Niclosamide Luokka:Eläinlääkkeet Luokka:Loistautien lääkkeet Luokka:WHO:n tärkeimmät lääkkeet
Satakunnan historia (kirjasarja)

Satakunnan historia on kirjasarja, joka käsittelee Satakunnan maakunnan historiaa. Kirjasarja muodostuu kahdeksasta osasta, joista osien 5–8 kirjoittaminen aloitettiin Satakunnan Museon johtamassa hankkeessa vuonna 2001. Kirjasarjan osat on numeroitu menneisyydestä nykyisyyteen, ja sarjan ensimmäinen osa on jaettu kahtia. Osien ilmestymisjärjestys poikkeaa numerojärjestyksestä. Ensimmäisenä on ilmestynyt rautakautta Satakunnassa käsittelevä toinen osa vuonna 1952 ja viimeisimpänä sarjan viides osa vuonna 2017. ==Osat== * * * * * * * * * ==Lähteet== ==Aiheesta muualla== * Satakunta * DIGI - Yleisten kirjastojen digitoimaa aineistoa Luokka:Satakunnan historia Luokka:Suomen maakuntahistoriat Luokka:Suomalaiset historian tietokirjat Luokka:Suomalaiset kirjasarjat
Viima Lampinen

Viima Lampinen (s. 1983 Ylitornio) on suomalainen kansalaisaktivisti, joka on toiminut ihmisoikeusjärjestö Seta:n puheenjohtajana. Hän on Brysselissä toimivan seksuaali- ja sukupuolivähemmistöjen kattojärjestön ILGA-Europen hallituksen jäsen. Hän on ensimmäinen suomalainen julkisesti sukupuoleton henkilö. Lampinen on ollut mukana perustamassa Feminististä puoluetta ja on Feministisen puolueen hallituksen jäsen. Hän on myös Lahden Seta ry:n perustajajäsen. Kesällä 2018 Lampinen vastusti Helsinki Calling -mielenosoituksessa Yhdysvaltojen presidentti Trumpin ja Venäjän presidentti Putin huippukokousta Suomessa. Tammikuussa 2019 hän käynnisti kritiikkivyöryn Twitterissä Aito Avioliitto ry:n osallistumista Educa-messuille nimettömänä pysyvän tahon pyynnöstä ja seuraavana päivänä messut järjestävä Suomen Opetusalan Ammattiliitto OAJ ja Suomen Messut peruivat Aito Avioliitto ry:n osallistumisen. ==Lähteet== Luokka:Setan puheenjohtajat Luokka:Suomalaiset kansalaisaktivistit Luokka:Suomalaiset feministit Luokka:Sukupuolivähemmistöt Luokka:Vuonna 1983 syntyneet Luokka:Elävät henkilöt
Det åländska folkets historia

Det åländska folkets historia ("Ahvenanmaan kansan historia") on ruotsinkielinen kirjasarja, joka käsittelee Ahvenanmaan maakunnan historiaa.Ålands kulturstiftelses publikationsverksamhet, Kulturstiftelsen.ax. Viitattu 4.7.2022 Sarjaan kuuluu seitsemän kirjaa, joista kolme on ilmestynyt 1980-luvulla, yksi 1990-luvulla ja kolme 2000-luvulla. Niiden julkaisijana on toiminut Ålands kulturstiftelse. Vuonna 1980 ilmestyi ensimmäisenä osa 1:2 ja viimeisimpänä osa 2:2 vuonna 2015. Sarjan vanhinta aikaa kuvaava osa 1:1 käsittelee Ahvenanmaan historiaa kivikaudelta Kustaa Vaasan aikaan asti, ja sen on kirjoittanut Ahvenanmaan maakunta-arkeologina toiminut Matts Dreijer. Kirjasarja kattaa Ahvenanmaan historian vuoteen 1990 asti. ==Osat== * * * * * * * ==Lähteet== Luokka:Ahvenanmaan historia Luokka:Suomen maakuntahistoriat Luokka:Suomalaiset historian tietokirjat Luokka:Suomalaiset kirjasarjat
Viipurin läänin historia

Viipurin läänin historia on Viipurin läänin historiaa käsittelevä kirjasarja. Sarjaan kuuluu kuusi osaa, jotka julkaistiin vuosina 2003–2014. Osat ilmestyivät kronologisessa järjestyksessä lukuun ottamatta kuudetta osaa, joka ilmestyi kolmannen osan kanssa jo vuonna 2010. Karjalan liitto valitsi Viipurin läänin historian vuoden 2013 karjalaiseksi kirjasarjaksi. ==Osat== * * * * * * ==Lähteet== Luokka:Viipurin lääni Luokka:Luovutettu Karjala Luokka:Luovutettujen alueiden historia Luokka:Kymenlaakson historia Luokka:Etelä-Karjalan historia Luokka:Suomen maakuntahistoriat Luokka:Suomalaiset historian tietokirjat Luokka:Suomalaiset kirjasarjat
Flygindustri

Flygindustri voi tarkoittaa jompaakumpaa seuraavista: *AB Flygindustri (Afi), Ruotsin Linhamnissa 1925–1935 toiminut lentokonetehdas, joka valmisti Junkers- koneita *AB Flygindustri (AFI), Ruotsin Halmstadissa 1937–1945 toiminut purjelentokonetehdas
Näsby

Näsby voi tarkoittaa seuraavia: ==Suomessa== * Näsby, kylä Houtskarissa Paraisilla * Näsby, kylä Närpiössä * Näsby, kylä Pohjassa Raaseporissa * Niemenkylä (), kylä Siuntiossa * Niemistö (), kylä Ruotsinpyhtäällä Loviisassa ==Ruotsissa== * Näsby, pientaajama Uppsalan kunnassa * Näsby, Kristianstadin kaupunginosa * Näsby, asuinalue Örebrossa * Taxinge-Näsbyn linna, kartano Nykvarnin kunnassa * Näsbypark, kunnanosa Täbyn kunnassa * Roslags Näsby, kunnanosa Täbyn kunnassa * Näsbyn piiri, kahden Ruotsin piirin nimi
Näsbyn piiri

Näsbyn piiri voi tarkoittaa seuraavia Ruotsin piirejä: * Näsbyn piiri (Småland), piiri Vetlandan kunnassa * Näsbyn piiri (Västmanland), piiri Lindesbergin kunnassa Luokka:Ruotsin piirien täsmennyssivut
Miekka ja planeetta

Miekka ja planeetta () on tieteisfantasian lajityyppi, joka kuvaa vauhdikkaita seikkailuja vierailla planeetoilla. Tarinoissa tieteiskirjallisuuden elementit sekoittuvat keskiaikaisen kuvaston kanssa. Ne sisältävät runsaasti toimintaa ja taistelukohtauksia. Vaikka tarinoissa esiintyy mielikuvituksellista edistynyttä tekniikkaa kuten sädeaseita ja avaruusmatkailua, taistelut käydään yleensä lähietäisyydeltä esimerkiksi miekoin, mistä genre on saanut nimensä. Tyylilajin juuret ovat vanhassa pulp-kirjallisuudessa. Genren perusteos on Edgar Rice Burroughsin Barsoom-sarja. Tyypillisessä miekka ja planeetta -juonikuviossa sankarillinen maapallon asukki päätyy taikuuden avulla vieraalle planeetalle, jota repii alkuasukkaiden välinen konflikti. Sankari valitsee puolensa ja taistelee erilaisia hirviöitä ja outoja eläimiä vastaan. Päähenkilö on yleensä mies, kun taas naishahmot jäävät yleensä ohuiksi. Usein tarinassa esiintyy neito pulassa, jonka sankari pelastaa kaappaajien kynsistä. Miljöö on samaan aikaan maapalloa kehittyneempi ja alkukantaisempi. Kuvitteelliset avaruusoliot voivat esimerkiksi käyttää edistynyttä tekniikkaa avaruudessa matkustamiseen, mutta työeläimiä maalla liikkumiseen. Vaikka miekassa ja planeetassa on vaikutteita tieteiskirjallisuudesta, siinä kuvatut tieteen saavutukset ovat pikemminkin fantasiaa kuin uskottavia tulevaisuusvisioita. Tämä on korostunut vanhempien miekka ja planeetta -kertomusten ikääntyessä, jolloin aikanaan mahdollisilta vaikuttaneet visiot ovat muuttuneet tieteen kehittyessä epäuskottaviksi. Planeettaromanssi (, ks. romanssi) on miekkaa ja planeettaa lähellä oleva genre. Termejä käytetään synonyymeinä usein mutta ei aina. Planeettaromanssissa on vaikutteita avaruusoopperasta, se on realistisempaa ja siinä kuvatulla teknologialla saattaa olla aito tieteellinen perusta. Eroista huolimatta planeettaromanssi ammentaa samasta perinteestä kuin miekka ja planeetta. Toinen miekan ja planeetan lähisukulainen on miekka ja magia, josta kuitenkin puuttuvat vieraiden planeettojen ja edistyneen teknologian kaltaiset tieteiskirjallisuudesta tutut elementit. == Lähteet == Luokka:Fantasian lajit Luokka:Science fictionin lajit
Vähä Naistenjärvi

Vähä Naistenjärvi on Pirkanmaalla Pirkkalassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Vähä Naistenjärvi on osa Pyhäjärven lähialuetta. == Maantietoa == Järven pituus on 300 metriä, leveys 100 metriä ja sen pinta-ala on 1,5 hehtaaria. Se sijaitsee 2,4 kilometriä Pyhäjärven rannasta etelään Pirkkalan taajaman eteläpuolella ja valtatie 3 vieressä sen pohjoispuolelle. Järven rantojen lähimetsät ovat soistuneet, mutta järveen ei laske ojia. Järven laskuoja lähtee pohjoisrannan keskikohdasta kohti pohjoista ja se juoksee vajaa 2,5 kilometriä mutkitellen ja osittain koneellisesti kaivettua uomaa pitkin Vähäjärven lounaiskulmaan. Rantaviivan pituus on 700 metriä ja järvi on autio. Järvelle johtaa ainoastaan kuntorata, joka ohittaa järven länsirantojen lähettyviltä. Kuntorata ylittää valtatien 3 aivan järven kohdalla. == Historiaa == Vuoden 1953 julkaistussa peruskartassa Vähä Naistenjärvi on monen metsäpolun ja yhden talvitien kohtauspaikka. Järven lounaiskulmassa sijaitsi kaksi rakennusta, joille ei kuitenkaan johtanut tietä. Keskelle järveä on piirretty vuoden 1975 karttaan pieni pyöreä saari, joka säilyy kartoissa vuoden 1991 painokseen asti. Nykyään saarta ei näy kartassa eikä ilmavalokuvassa . Samassa peruskartassa kulkee kaukaa Keskisenkulmalta Pehkusuon kautta metsäautotie, joka alittaa valtatien 3 ja loppuu Vähä Naistenjärvelle. Siellä vanha kämppä on saanut seurakseen ulkorakennuksen. Valtatien ympäristön kehittämishankkeet ovat muuttaneet järven ympäristöä niin, ettei kämppää ja sinne tulevaa tietä ole enää olemassa. == Lähteet == Luokka:Pyhäjärven alue (Tampere) Luokka:Pirkkalan järvet
Richard LaGravenese

Richard LaGravenese (s. 30. lokakuuta 1959) on yhdysvaltalainen elokuvakäsikirjoittaja ja -ohjaaja. Hän nousi tunnettuuteen elokuvan Fisher King (1991) käsikirjoituksesta, josta hän oli Oscar-ehdokkaana. Hänen muita käsikirjoituksiaan ovat romaanisovitukset Clint Eastwoodin elokuvaan Hiljaiset sillat (1995) ja Robert Redfordin elokuvaan Hevoskuiskaaja (1998). Sekä käsikirjoittajana että ohjaajana LaGravenese on toiminut muun muassa elokuvissa P.S. Rakastan sinua (2007) ja Lumoava kirous (2013). == Elämä ja ura == LaGravenese syntyi New Yorkin Brooklynissä italialaissukuisen taksinkuljettajan pojaksi. Hän valmistui näyttelijäksi New Yorkin yliopiston Tisch School of Arts -oppilaitoksesta vuonna 1980.Richard LaGravenese, Screenwriter's Utopia, 2004. Viitattu 18.10.2016. == Ura == LaGravenese kirjoitti Fisher Kingin 1980-luvun lopulla, ja siitä kiinnostuivat Stacey Sher, Lynda Obst ja Debra Hill. Elokuvan ohjaajaksi valittiin Terry Gilliam. Yhdessä näytelmäkirjailija Richard O 'donnellin kanssa LaGravenese toimi 1980-luvun alussa komediaparina monissa Off-Off-Broadway - tuotannoissa. == Filmografia == *1989: Rahaa ja rauhaa, ohj. David Greenwalt ja Aaron Russo *1991: Fisher King, ohj. Terry Gilliam *1994: Pähkähullut panttivangit, ohj. Ted Demme *1995: Pikku prinsessa, ohj. Alfonso Cuarón *1995: Hiljaiset sillat, ohj. Clint Eastwood *1995: Oman elämänsä sankarit, ohj. Diane Keaton *1996: Tilaa rakkaudelle, ohj. Barbra Streisand *1998: Hevoskuiskaaja, ohj. Robert Redford *1998: Täyttä elämää, myös ohjaus *1998: Beloved – rakastettu, ohj. Jonathan Demme *2006: Pariisi, rakkaudella, episodi ”Pigalle” *2007: Freedom Writers, myös ohjaus *2007: P.S. Rakastan sinua, myös ohjaus *2010: Conviction, ohj. Tony Goldwyn *2011: Vettä elefanteille , ohj. Francis Lawrence *2013: Lumoava kirous, myös ohjaus *2013: My Life with Liberace, ohj. Steven Soderbergh *2014: The Last 5 Years, ohjaus *2014: Murtumaton, käsikirjoitus yhdessä Joel ja Ethan Coenin ja William Nicholsonin kanssa, ohj. Angelina Jolie == Lähteet == == Aiheesta muualla == * Luokka:Vuonna 1959 syntyneet Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Elävät henkilöt
Epilänharju

Epilänharju on Tampereella sijaitseva harju. Se kuuluu Tampereen läpi kulkevaan harjumuodostelmaan, johon kuuluvat myös Pyynikinharju ja Pispalanharju. Epilänharju on toiminut helppona seutuna soranotolle kaupunkirakentamisen tarpeisiin ja tähän tarkoitukseen sitä on käytetty tiettävästi jo 1890-luvulta alkaen, vaikkakin laajemmassa mittakaavassa vasta 1900-luvun alusta lähtien.http://teppomoilanen.kapsi.fi/2015/11/01/tampere- parkano-junarata/ ==Lähteet== Luokka:Suomen harjut Luokka:Tampereen luonto Luokka:Epilänharju
Lilträskinjärvi

Lilträskinjärvi on Pirkanmaalla Nokialla Tottijärvellä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Lilträskinjärvi on osa Pyhäjärven lähialuetta. == Maantietoa == Järven pituus on 200 metriä, leveys 150 metriä ja sen pinta-ala on 1,8 hehtaaria. Se sijaitsee peltojen rikkoman metsäalueen reunalla kaakossa sijaitsevan mäen kainalossa. Järveen laskee yksi kaivettu oja, jonka kautta kuivatetaan pellossa olevaa kuopannetta. Nykykartoissa kuopanteeseen on piirretty lammikon karttamerkki. Järveen ei laske muita ojia ja sen laskuoja lähtee järven koilliskulmasta. Se kulkee 2,5 kilometriä, välillä maan alle kaivettuna, ja se laskee Pyhäjärveen Huhtaassa Huhtaanselän Huhtaanlahteen. Laskuojan varrella on kuivatettava painauma, jossa on vedenkeruuallas. Järven valuma-alue on vain puoli neliökilometriä ja siksi veden laskennallinen viipymä järvessä on 117 vuorokautta. Rantaviivan pituus on 500 metriä. Rantojen läheisyyteen on rakennettu neljä vapaa-ajan asuntoa, joille johtaa pieni talojen läpi kulkeva tie. == Vedenlaatu == Lilträskinjärven vedenlaatua on tutkittu ainakin vuosina 1981 ja 1982. Siihen aikaan järveen huuhtoutui melko ravinteikkasta kuormitusta esimerkiksi lähipelloilta. Helmikuussa 1982 tutkittiin järven happitaloutta, joka oli huonossa kunnossa. Ennen talvea veteen liuennut happi oli jään alla alusvedestä 4–5 metrin syvyydessä täysin loppunut. Päällysveden happi alkoi myös käydä vähiin. Kun talvi eteni, huononi tilanne varmasti edelleen. Vesinäytteissä tunnistettiin pelkistävissä olosuhteissa syntyneen rikkivedyn haju. Järven sisäinen kuormitus saattaa hapettomuudesta johtuen olla voimakasta. == Historiaa == Vuoden 1953 peruskartassa järven nimi kirjoitettiin "Lill-Träskinjärvi". Järveen oli kaivettu vain yksi pellolta tuleva kuivatusoja. Sen sijaan järvelle ei ollut piirretty erikseen laskuojaa, vaikka sellainen todennäköisesti on ollut luontaisena olemassa. Peltojen reuna kulki läheltä järvenrantaa ja peltoa oli myös lounaissuunnassa, missä sitä ei enää ole. Nämä pellot oli kuitenkin metsitetty vuoden 1975 kartassa, jossa oli myös laskuoja piirretty näkyviin. Tässä kartassa ei vielä näkynyt vapaa-ajan asuntoja, jotka oli piirretty näkyviin vuoden 1991 karttaan. == Lähteet == Luokka:Pyhäjärven alue (Tampere) Luokka:Tottijärven järvet
Agrafiótis

Agrafiótis () on joki, joka virtaa Evrytaníassa läntisessä Keski-Kreikassa. Sen pituus on noin 50 kilometriä. Joki saa alkunsa Ágrafa-vuorilta, joista se on saanut nimensä, läheltä Trováton kylää ja se laskee Kremastán tekojärveen, jonka laskujokena toimii Achelóos. thumb|left|220px|Agrafiótis-joki. == Lähteet == == Aiheesta muualla == Luokka:Evrytanía Luokka:Kreikan joet Luokka:Achelóoksen vesistö
Elissónas

Elissónas (, ), antiikin Helisson (), on joki, joka virtaa Arkadiassa Peloponnesoksen niemimaalla Kreikassa. Se on Alfeiós-joen sivujoki ja sen pituus on noin 34 kilometriä. Joki saa alkunsa Maínalo-vuorelta ja se laskee Alfeiókseen lähellä Thoknían ja Marathoússan kyliä. Kreikkalaisessa mytologiassa joki sai nimensä Helissonista, joka oli Arkadian kuninkaan Lykaonin poika. Antiikin aikana joen alkulähteillä sijaitsi Helissonin kaupunki. Alajuoksullaan joki virtasi Megalopoliin kaupungin halki ja se läpäisee nykyisin kaupungin arkeologisen alueen.Pausanias: Kreikan kuvaus VIII.3.2, VIII.30.1–2. == Lähteet == Luokka:Arkadia Luokka:Kreikan joet Luokka:Alfeióksen vesistö
Helisson

Helisson () voi viitata seuraaviin: * Helisson, Lykaonin poika kreikkalaisessa mytologiassa * Helisson, antiikin aikainen kaupunki Arkadiassa * Elissónas, antiikin Helisson, joki Arkadiassa Kreikassa
Erýmanthos (joki)

Erýmanthos () on joki, joka virtaa Akhaian ja Arkadian alueilla Peloponnesoksen niemimaalla Kreikassa. Se on Alfeiósjoen sivujoki ja sen pituus on noin 50 kilometriä. Joki saa alkunsa Erýmanthos-vuorelta läheltä Platanítsan ja Agrámpelan kyliä ja se laskee Alfeiókseen Arkadian ja Eliksen rajalla lähellä Tripotamián ja Lekánin kyliä. Kreikkalaisessa mytologiassa joki yhdistettiin Erymanthos-nimiseen joen jumalaan. Antiikin aikana joki virtasi läheltä Psofiksen kaupunkia lähellä nykyistä Psofídan kylää. == Lähteet == Luokka:Akhaia Luokka:Arkadia Luokka:Elis Luokka:Kreikan joet Luokka:Alfeióksen vesistö
Kráthis

Kráthis () on joki, joka virtaa Akhaiassa Peloponnesoksen niemimaalla Kreikassa. Sen pituus on noin 40 kilometriä. Joki saa alkunsa Aroánia-vuorilta läheltä Zaroúchlan kylää ja se laskee Korintinlahteen lähellä Paralía Porovítsiksen ja Kráthin kyliä. Pausaniaan mukaan Calabrian Krathis-joki (Crathis) sai nimensä Akhaian Krathiksesta.Pausanias: Kreikan kuvaus VII.25.11, Paus. VIII.15.8–9, Paus. VIII.18.4. == Lähteet == == Aiheesta muualla == Luokka:Akhaia * Luokka:Kreikan joet
Madourí

Madourí () on Kreikan saari, joka kuuluu Jooniansaarten saariryhmään ja tarkemmin Tilevoḯdes- ja Prigkiponísia-saariin. Se sijaitsee Joonianmeressä Lefkaksen saaren itäpuolella. Saaren pinta-ala on 0,13 neliökilometriä ja se on asumaton (vuonna 2011). Hallinnollisesti Madourí kuuluu Lefkaksen kuntaan, Lefkaksen alueyksikköön ja Jooniansaarten alueeseen. Madourí sijaitsee Lefkaksen Nydrín kylän edustalla noin 800 metriä Lefkaksen rannikosta. Saari tunnetaan erityisesti 1800-luvulla eläneen runoilija Aristotélis Valaorítiksen kartanosta, joka sijaitsee saaren länsirannalla eli Nydrín puoleisella rannalla. Saari on edelleen Valaorítiksen suvun omistuksessa. Madourín koillispuolella sijaitsee Spártin saari ja kaakkoispuolella Skorpiós ja Skorpídi. == Lähteet == == Aiheesta muualla == Luokka:Lefkas Luokka:Tilevoḯdes
Maínalo

Maínalo () on vuori Peloponnesoksen niemimaalla Kreikassa. Sen korkeus on 1 981 metriä. Maínalo-vuori sijaitsee Arkadian alueyksikön alueella linnuntietä noin 22 kilometriä luoteeseen Trípolin kaupungista. Se on Arkadian korkein vuori. Vuorella sijaitsee Kápsian luola. Sen rinteellä on myös hiihtokeskus. Maínalo on Natura 2000 -aluetta. Vuori on saanut nimensä antiikin ajan Mainalos-vuoresta, joka sijaitsi kuitenkin noin 25 kilometriä etelämpänä lähellä Asean kaupunkia, ja on tunnistettu samaksi vuoreksi, joka nykyisin tunnetaan nimellä Ágios Ilías. Nimen yhdistivät nykyiseen Maínalo-vuoreen virheellisesti varhaiset eurooppalaiset matkailijat. Kreikkalaisessa mytologiassa Mainalos-vuori sai nimensä Arkadian kuningas Lykaonin pojasta Mainaloksesta. Vuoren rinteessä sijaitsee siitä nimensä saanut Maínalon kylä. == Lähteet == == Aiheesta muualla == Luokka:Arkadia Luokka:Kreikan Natura- alueet Luokka:Kreikan vuoret
Mainalos

Mainalos (, myös ; ) voi viitata seuraaviin: * Mainalos, nykyinen Ágios Ilías, vuori Arkadiassa Kreikassa, vuoren antiikin aikainen nimi * Mainalos, antiikin aikainen kaupunki Arkadiassa Kreikassa * Maínalo, vuori Arkadiassa Kreikassa, virheellisesti yhdistetty antiikin Mainalos-vuoreen
Páiko

Páiko () on vuori Makedoniassa Pohjois-Kreikassa. Sen korkeus on 1 650 metriä. pienoiskuva|vasen|Páiko-vuori. Páiko-vuori sijaitsee Péllan ja Kilkíksen alueyksiköiden alueella Keski-Makedoniassa noin kymmenen kilometriä länteen Gouménissan kaupungista ja noin 20 kilometriä pohjoiseen Giannitsán kaupungista. Vuoren huipulla on ylätasanko. Páikon ympäristön kyliä ovat muun muassa Gríva, Kastanerí, Karpí ja Livádia. == Lähteet == == Aiheesta muualla == Luokka:Kilkís (alueyksikkö) Luokka:Kreikan vuoret Luokka:Pélla (alueyksikkö)
Peristerés

Peristerés (, ) eli Kaparél(l)i (Καπαρέλ(λ)ι) eli Tiniózo (Τινιόζο, myös Tígnoso, Τίγνοσο), antiikin Pythaia (), on pieni Kreikan saari, joka kuuluu Jooniansaarten saariryhmään ja sijaitsee Joonianmeressä Korfun saaren koillisrannikon ja Albanian rannikon välissä. Saaren pinta-ala on noin 0,005 neliökilometriä ja asukasluku on 1 (vuonna 2011). Hallinnollisesti Peristerés kuuluu Pohjois-Korfun kuntaan, Korfun alueyksikköön ja Jooniansaarten alueeseen. Saarella on majakka, jonka korkeus on 17 metriä ja valon korkeus merenpinnasta 32 metriä. Sen rakensivat englantilaiset vuosina 1823–1828. Majakan ja saaren toiset nimet Kaparélli ja Tiniózo (Tígnoso) ovat italialaisperäisiä. == Lähteet == == Aiheesta muualla == Luokka:Jooniansaaret Luokka:Pohjois-Korfu
Sofadítis

Sofadítis () eli Sofadítikos (Σοφαδίτικος) on joki, joka virtaa Thessaliassa Kreikassa. Se on Enipéas-joen ja samalla Pineiós-joen sivujoki. Joki on padottu lähellä Loutropigín kylää, minkä kautta on luotu Smókovon tekojärvi. Sofadítiksen varrella sijaitsee muun muassa Sofádeen kaupunki. Joki laskee Enipéakseen lähellä Palamáksen kaupunkia. == Lähteet == Luokka:Kreikan joet Luokka:Thessalia Luokka:Pineióksen vesistö (Thessalia)
Thiliá

Thiliá (, myös Θηλειά, Thileiá) on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee Joonianmeressä Meganísin saaren länsipuolella sen ja Lefkaksen välissä. Saaren pinta-ala on 0,16 neliökilometriä ja se on asumaton (vuonna 2011). Hallinnollisesti Thiliá kuuluu Meganísin kuntaan, Lefkaksen alueyksikköön ja Jooniansaarten alueeseen. == Lähteet == == Aiheesta muualla == Luokka:Meganísi Luokka:Tilevoḯdes
Tilevoḯdes

Tilevoḯdes (, myös Τάφιοι Νήσοι, Táfioi Nísoi), antiikin Teleboides () tai Tafiai (), on Kreikan saariryhmä, joka kuuluu Jooniansaariin. Sen saaret sijaitsevat Joonianmeressä Lefkaksen saaren ja Aitolia-Akarnanian länsirannikon välissä. Saarten asukasluku on (vuonna 2011). Saariryhmän suurimmat saaret ovat Kálamos, Meganísi ja Kastós. Hallinnollisesti saaret kuuluvat joko Lefkaksen tai Meganísin kuntaan ja Jooniansaarten alueeseen. Saariryhmään voidaan lukea myös varsinaisen Tilevoḯdes-saariryhmän eteläpuolella sijaitsevat saaret Átokos ja Arkoúdi. Saariryhmän luoteisimmat, pienet saaret tunnetaan erikseen nimellä Prigkiponísia (Πριγκηπονήσια, ”Prinssisaaret”). Niihin kuuluvat Skorpiós, Spárti, Madourí, Skorpídi, Chelóni ja Tsokári. Perinteisesti saaret ja erityisesti Meganísi on yhdistetty Homeroksen mainitsemaan Tafoksen saareen, joka sijaitsi jossakin Ithakan lähellä.Homeros: Odysseia I.105, I.180–181, XIV.452, XV.427. Tähän viittaa myös saariryhmän toinen nimi. == Saaret == Saari Alisaariryhmä Väkiluku (2011) Pinta-ala (km²) 1 Kálamos 496 24,96 2 Meganísi 22,36 3 Kastós 80 5,90 4 Átokos 0 4,40 5 Arkoúdi 0 4,28 6 Skorpiós Prigkiponísia 1 0,88 7 Kýthros 0 0,81 8 Spárti Prigkiponísia 0 0,54 9 Thiliá 0 0,16 10 Madourí Prigkiponísia 0 0,13 11 Skorpídi Prigkiponísia 0 0,12 12 Prováti 0 0,107 13 Formíkoula (Fermékoula) 0 0,091 14 Prasonísi (Mangelariá) 0 0,036 15 Chelóni Prigkiponísia 0 0,016 16 Alafonísi 0 0,014 17 Petaloú 0 0,010 18 Tsokári Prigkiponísia 0 0,005 == Lähteet == *
Torvi (ravintola)

Torvi on vuonna 1966 perustettu ravintola Lahdessa osoitteessa Loviisankatu 8. Samassa rakennuksessa toimii lisäksi Pikkuteatteri ja ravintola Tirra sekä aiemmin myös Tirran Monttu. Teatterin juhlasali on ollut käytössä vuodesta 1912,Kulttuurikaupunki Lahti Lahdenmuseot.fi ja siellä on esiintynyt 1920-luvulla muun muassa J. Alfred Tanner.J. Alfr. Tanner antaa laulajaiset. Etelä-Suomen Sanomat 15.11.1923 / digi.kansalliskirjasto.fi. Torvi on yksi Suomen ensimmäisistä diskoista.Töherryksiä pisuaareilla, ketjuja ovenraossa: Maankuulu musaluola Torvi täyttää 50 vuotta Yle. Ravintolan sisustukseen ovat vuosikymmenten ajan kuuluneet katosta roikkuvat torvet, lavan seinustalle ripustettu punainen moottoripyörä, WC-käytävän oviaukon rautakettingit, ulko- ovien olutpullon muotoiset ovenkahvat sekä tuoreempien muistoesineiden joukossa mm. suurikokoinen bassokitaran muotoinen koriste-esine, joka on basisti Pitkä Lehtisen 40-vuotissyntymäpäivälahja.Lahen baarikulttuurin kehto Ravintolatorvi.fi Torven alkuperäisiä omistajia olivat ravintoloitsija Luukas Valtari (1916–1992) ja hänen poikansa Niilo ”Nippe” Valtari. Ravintola myytiin vuonna 2013. Uusiin omistajiin kuuluu muun muassa Tehosekoitin-yhtyeen basisti Hannu Kilkki.Heimojen kotiluola. Etelä-Suomen Sanomat 7.10.2016 s.B8 Torven pitkäaikainen portsari ja tapahtumapäällikkö Jarttu Mustonen on palkittu Femmagaalan elämäntyöpalkinnolla ja Hämeen taidetoimikunnan Pro Arte Tawastica -kunniakirjalla.Loviisankadun legenda. Etelä-Suomen Sanomat 26.11.2016 s.A9 Mustonen jäi eläkkeelle marraskuussa 2016. ==Lähteet== ==Aiheesta muualla== * Kirka fan-klubin keskellä Yle Elävä arkisto. (nauhoitettu Torvessa vuonna 1971) * Luokka:Lahden kulttuuri Luokka:Ravintolat Lahdessa
Whispered

Whispered on suomalainen melodinen death metal -yhtye, jonka musiikissa on vaikutteita japanilaisesta kansanmusiikista ja japanilaisesta mytologiasta. == Diskografia == Studioalbumit * * * == Lähteet == == Aiheesta muualla == * Whisperedin virallinen sivusto * Luokka:2010-luvun yhtyeet ja sooloartistit Luokka:Suomalaiset melodisen death metalin yhtyeet
Longarone

Longarone on kunta Pohjois-Italiassa Bellunon maakunnassa Veneton alueella. Kunta perustettiin vuonna 2014, kun Castellavazzon kunta liitettiin Longaronen kuntaan.Kuntaliitokset 2014 ==Historia== Kaupunkia kohtasi suuri tuho 9. lokakuuta 1963, kun tulva pyyhkäisi 4 kilometriä Longaronesta etelään sijaitsevan Fortognan kylän maan tasalle. Kylän yläpuolelle rakennettiin 1950-luvun lopulla Vajontin pato, joka oli aikansa suurimpia.Matkailusivut Tekojärven vieressä olevalta vuorelta irtosi suuri maanvyöry järveen aiheuttaen tsunamin, joka pyyhkäisi yli padon ja tuhosi koko kylän. Uhrit haudattiin kylän lähelle perustettuun hautausmaahan. Vajontin uhrien monumentaalinen hautausmaa (Cimitero Monumentale delle Vittime del Vajont) uusittiin vuonna 2004. Siellä on 1 910 valkoista marmorilaattaa: yksi jokaiselle uhrille.Matkailusivut ==Tunnettuja kuntalaisia== * Niccolò Cavalli (1730–1822), piirtäjä * Pietro Gonzaga (1751–1831), lavastaja. Teki uran Venäjällä ja ylennettiin Katariina II:n hovimaalariksi. * Jacopo Tasso (1801–1849), lakimies ja patriootti. Ammuttiin kuoliaaksi Trevisossa.Kunnan historia Tiedosto:La_diga_del_Vajont_vista_da_Longarone_18-8-2005.jpg|Vajontin pato Tiedosto:Cimitero_Vajont_dopo.jpg|Vajontin uhrien monumentaalinen hautausmaa Tiedosto:Longarone_tasso.JPG|Jacopo Tasson rintakuva ==Lähteet== ==Aiheesta muualla== Luokka:Bellunon maakunnan kunnat
Lukion taulukot

Lukion taulukot on sarja suomenkielisiä hakuteoksia. Se oli WSOY:n kilpailija MAOL-taulukkokirjalle. Kirjasta tehtiin erilaisia versioita vuodesta 1979 alkaen ja niiden sivumäärät vaihtelivat. Kirjan viimeisin versio ilmestyi 1993. == Sisältö == ===Sisällysluettelo=== * Merkintöjä, määritelmiä ja kaavoja # Matematiikka s. 11 # Fysiikka s. 44 # Kemia s. 66 # Tietotekniikka s. 68 * Numeerisia taulukoita # Matematiikka s. 74 # Fysiikka s. 82 # Kemia s. 106 == Lähteet == Luokka:Oppikirjat Luokka:Suomalaiset tietokirjat Luokka:Kirjat matematiikasta Luokka:Vuoden 1979 kirjat
John McLean

John McLean voi tarkoittaa ainakin seuraavia henkilöitä: * John McLean (1878–1955), yhdysvaltalainen yleisurheilija ja olympiamitalisti * John McLean (1785–1861), yhdysvaltalainen poliitikko, juristi ja korkeimman oikeuden tuomari * John McLean (1791–1830), entinen Yhdysvaltain senaattori Illinois’n osavaltiosta
Mizuho Financial Group

Mizuho Financial Group, Ltd. () on suuri japanilainen, vuonna 2003 perustettu rahoitusalan holdingyhtiö, jonka pääkonttori sijaitsee Tokiossa. Mizuho Financial Groupin osake noteerataan sekä Japanin että New Yorkin pörsseissä. Taseensa perusteella (1 625,47 mrd. USD) Mizuho Financial Group listattiin keväällä 2016 maailman 16. suurimmaksi julkisesti noteeratuksi pankiksi. Se on Japanin suurimpia pankkikonserneja Mitsubishi UFJ Financial Groupin, Japan Post Bankin ja Sumitomo Mitsui Financical Groupin ohella. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Mizuho Financial Group oli vuonna 2016 sijalla 106 sijoittuen samalla Japanin yhdeksänneksi suurimmaksi julkisesti noteeratuksi yritykseksi. Yrityksen osakkeiden yhteenlasketuksi arvon Forbes kertoo olevan 40,7 miljardia Yhdysvaltain dollaria (toukokuussa 2016) ja liikevaihdoksi 25,95 miljardia USD. Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit). Mizuho Financial Group toimii useiden rahoitusalan tytäryritystensä kautta, joista keskeisimpiä ovat Mizuho Bank Ltd. (MHKB), Mizuho Trust & Banking Co., Ltd. (MHTB), ja Mizuho Securities Co., Ltd. (MHSC). Kuva: The Otemachi Tower.JPG| Otemachi Tower, Mizuho Financial Groupin pääkonttori Tokion Chiyodassa. ==Lähteet== ==Aiheesta muualla== *Mizuho Financial Group Inc, 8411:TYO (ft.com) Luokka: Japanilaiset pankit Luokka:Japanilaiset pörssiyhtiöt Luokka:Japanilaiset holdingyhtiöt
Antti Holma

Antti Holma voi tarkoittaa seuraavia henkilöitä: * Antti Holma (s. 1942), suomalainen taidegraafikko * Antti Holma (s. 1982), suomalainen näyttelijä, käsikirjoittaja ja kirjailija
Nzérékorén alue

Nzérékorén alue () on Guinean hallintoalue. Alueen pinta-ala on 37 668 km². Asukasluku oli 1 578 030 vuonna 2014. Hallinnollinen keskus on Nzérékoré. Aluetta rajaavat pohjoisessa Guinean Faranahin ja Kankanin alueet sekä idässä Norsunluurannikko, etelässä Liberia ja lännessä Sierra Leone. Nzérékorén alueeseen kuuluu kuusi prefektuuria, jotka jakautuvat paikallistasolla yhteensä 60 aliprefektuuriin: * Beylan prefektuuri (ISO 3166-2 -koodi: GN-BE), väkiluku 326 082 (2014), hallintokeskus Beyla * Guéckédoun prefektuuri (GN- GU), väkiluku 290 611 (2014), hallintokeskus Guéckédou * Lolan prefektuuri, (GN-LO), väkiluku 171 561 (2014), hallintokeskus Lola * Macentan prefektuuri, (GN-MC), väkiluku 278 456 (2014), hallintokeskus Macenta * Nzérékorén prefektuuri, (GN-NZ), väkiluku 396 949 (2014), hallintokeskus Nzérékoré * Yomoun prefektuuri, (GN-YO), väkiluku 114 371 (2014), hallintokeskus Yomou Nzérékorén alue muodostaa pääosan Metsä-Guinean luonnonmaantieteellisestä alueesta (). ==Lähteet== Luokka:Guinean alueet
Schiaparelli (luotain)

Schiaparelli (Entry, Descent and Landing Demonstrator Module (EDM)) on kokeellinen Mars-laskeutuja, joka on osa ExoMars 2016-hanketta. Luotain yritti laskeutumista Marsiin 19. lokakuuta 2016. Laskeutumisen loppuvaiheessa tapahtuneen vian vuoksi luotain törmäsi Marsiin suunniteltua suuremmalla nopeudella ja tuhoutui. Suuri osa laskeutumisen mittausdatasta saatiin talteen, koska se lähetettiin jo laskeutumisvaiheessa. Alustavan arvion mukaan jokin meni vikaan laskuvarjon ja takalämpökilven irrotuksesta alkaen, ne irtosivat liian aikaisin. == Toiminta itsenäisenä == Schiaparellin toiminta itsenäisenä perustuu ajastettuun komentosarjaan. Komennot lähetettiin 3. lokakuuta TGO:lle, josta ne ladattiin laskeutujaan 4. lokakuuta. Laskeutumisvaiheiden lisäksi näillä ohjataan mittauslaitteiden ja mittausdatan lähetystä. Laskeutumisen aikana ajastettuja komentoja ovat muiden muassa lämpökilven irrotus, laskuvarjon laukaisu, laskuvarjon ja takalämpökilven irrotus, trustereiden laukaisu ja sammutus. Korkeutta mitataan Doppler- tutkalla 7 kilometristä alkaen. 2 metrin korkeudessa nopeus nollataan, mistä luotaimen annetaan pudota loppumatkan vapaasti. Laskeutumisen jälkeen ohjelmisto ohjaa DREAMS-mittauslaitteistoa ja lähettää mittausdataa ajoittain niin pitkään kuin akuissa riittää virtaa. DREAMS toimii noin 6 tunti per sol. Datan lähetys on ajastettu siten, että virran säästämiseksi sitä lähetetään vain kun satelliitti on yläpuolella sitä vastaanottamassa. Data sitten välitetään edelleen satelliiteilla Maahan. Näitä lähetysikkunoita oletetun toiminta-ajan aikana on: 18 kpl Mars Reconnaissance Orbiter, 8 kpl Mars Odyssey ja 6 kpl Maven. Lisäksi Mars Express tekee 14 ylilentoa. ==Lähteet== ==Aiheesta muualla== ESA: *Schiaparelli: the ExoMars Entry, Descent and Landing Demonstrator Module *Schiaparelli science package and science investigations *Preparing to land on Mars *ExoMars 2016 landing site *Outreach resources *Timeline *A stormy arrival for Schiaparelli? *Planetary protection *Listening to an alien landing - Luotaimen seurannasta laskeutumisen aikana. Muita: *Ilmatieteen laitoksen tutkimuslaitteita laskeutuu Marsin pinnalle EXOMARS-laskeutujan mukana 19.10. - Ilmatieteenlaitos *Mitä tänään tapahtui Marsissa? Ja mikä on laskeutujan kohtalo? - tiedetuubi.fi live-seuranta laskeutumisesta Luokka:Mars-luotaimet
Pako pimeydestä

Pako pimeydestä (From Darkness) on brittiläisen yleisradioyhtiön BBC:n tuottama neliosainen rikosdraamasarja. Sarja kertoo entisestä poliisista, joka yrittää paeta menneisyyttään aloittamalla uuden elämän jotain mentyä pieleen hänen tutkimassaan rikostapauksessa. Sarjan päähenkilöä Claire Churchia näyttelee Anne-Marie Duff ja hänen esimiestään John Hindia Johnny Harris. Suomessa Yle TV1 alkoi esittää sarjaa 15. lokakuuta 2016. == Juoni == Claire Church on entinen poliisi, joka jätti yli 15 vuotta sitten taakseen lupaavan uran Manchesterin poliisivoimissa. Hän muutti syrjäiselle Skotlannin Hebridien pikkusaarelle, jossa hän aloitti uuden elämän ja perusti perheen. Claire joutuu kuitenkin palaamaan ahdistaviin tapahtumiin ja kohtaamaan menneisyytensä, kun hänen entinen esimiehensä ja rakastajansa John Hind pyytää apua kaksoismurhan tutkinnassa. Uhrit ovat seksityöläisiä, joiden katoamisia Claire tutki yli 15 vuotta sitten, mutta tuolloin hänen tutkimuksensa sivuutettiin. == Rooleissa == == Aiheesta muualla == * * Sarjan kotisivut * Luokka:2010-luvun brittiläiset rikossarjat Luokka:Brittiläiset draamasarjat Luokka:BBC:n televisio-ohjelmat
Tradeka-Yhtiöt

Tradeka-Yhtiöt Oy on vuonna 2014 perustettu yritys. Se vastaa Tradekan liiketoimintojen omistajanohjauksesta ja omistaa Tradeka-sijoitus Oy:n ja Restel Oy:n. Yhtiön toimitusjohtajana toimii Perttu Puro. Syyskuussa 2016 Tradeka-Yhtiöt Oy osti Lehtipisteen pääomasijoitusyhtiö Sponsor Capitalilta. Kilpailu- ja kuluttajavirasto hyväksyi yrityskaupan syyskuussa 2016. Joulukuussa 2020 Tradeka-Yhtiöt Oy osti A-Katsastus Groupin. == Punapääoman linnake == Tradeka-Yhtiöt Oy:n pääomistaja on Osuuskunta Tradeka, jonka omistusosuus on 98 % mutta osuus määräysvallasta vain 49 %. Määräysvallan enemmistö kuuluu Tradekan itse perustamille säätiöille: Tradekan säätiölle 46 % ja Kuluttajaosuustoiminnan säätiölle 5 %. Omistusjärjestely on tehty 2014. Sen tarkoitus on ollut luoda Tradekasta niin sanottu punapääoman linnake. Päätöksentekovalta on säätiöllä, jota ei voi vallata. Järjestely luotiin, koska SDP:n ja vasemmistoliiton edustajat pelkäsivät rikkaan osuuskunnan valtausta ja rahojen joutumista vieraisiin käsiin. Erityisesti perussuomalaisten kannatuksen nousu aiheutti huolta. ==Lähteet== == Aiheesta muualla == *Tradeka-Yhtiöt Oy Luokka:Tradeka
Petersburg (Länsi-Virginia)

pienoiskuva|Virginia Avenue Petersburgissa Petersburg on kaupunki Yhdysvalloissa Länsi-Virginian osavaltiossa. Kaupungissa oli 2 467 asukasta vuoden 2010 väestönlaskennassa. Petersburgin perusti vuonna 1745 Jacob Peterson. == Lähteet == Luokka:Länsi-Virginian kaupungit
Mission Kellogg’s

Mission Kellogg’s on vuonna 1999 julkaistu sivustapäin kuvattu tasohyppelypeli, jonka on kehittänyt Rauser Advertainment ja julkaissut Kellogg Company. Peli julkaistiin Windows 98:lle, ja Suomessa peliä sai suomeksi ääninäyteltynä Kellogg’s-muropakkausten mukana. Mission Kellogg’s on järjestyksessään toinen Kellogg’s-maailmaan sijoittuva videopeli; ensimmäinen on Tony & Friends in Kellogg’s Land (1994). Pelin pelattavina hahmoina ovat Tony, Riks ja Coco, ja sen keskeisenä teemana on ravinto-oppi. Mission Kellogg’s julkaistiin Britanniassa nimellä Kellogg’s Mission Nutrition, ja se tunnetaan myös nimellä Tony & Friends: New Adventures – Invasion in Kellogg’s Land. Vuonna 1999 pelistä oli toimitettu yli kaksi miljoonaa kopiota 11 Euroopan maahan, ja sitä myytiin sekä verkossa että muropakkausten kylkiäisenä. Mission Kellogg’s sai EPICA-palkinnon (Europe’s Premier Creative Awards) omassa kategoriassaan vuonna 1999. == Lähteet == Luokka:Opetuspelit Luokka:Saksassa kehitetyt videopelit Luokka:Tasohyppelyt Luokka:Vuoden 1999 videopelit Luokka:Windows-pelit
91 Days

91 Days on animesarja, jonka tapahtumat sijoittuvat Yhdysvaltoihin vuosina 1920–1933. Tuolloin Yhdysvalloissa vallitsi kieltolaki, joten alkoholia salakuljetettiin sekä myytiin pimeillä markkinoilla eri mafiatahojen toimesta. Sarjan protagonistina on nuori mies, jonka nimi on Angelo Lagusa. Paikallinen mafia murhasi hänen perheensä, kun hän oli vielä lapsi. Angelo selviytyi mafian murhayrityksestä piiloutumalla kaappiin, jonka raoista hän näki, kun hänen vanhempansa sekä pikkuveljensä murhattiin. Murhayöstä seitsemän vuotta myöhemmin Angelo saa kirjeen tuntemattomalta lähettäjältä. Siinä kerrotaan kaikkien niiden mafian jäsenten nimet, jotka olivat osallisena hänen perheensä murhassa. Tämän takia Angelo päättää lähteä kaupunkiin, jossa hän soluttautuu mafian joukkoihin väärää henkilöllisyyttä käyttäen ja aloittaa mafian jäsenien murhaamisen yksi kerrallaan. Angelon vaikeutena on, että hänen pitää murhata mafian jäsenet paljastamatta oikeaa henkilöllisyyttään. Kostoa kuitenkin edesauttaa se, että meneillään on kahden eri mafialiittoutuman valtataistelu. == Lähteet == Luokka:2010-luvun anime ja manga Luokka:Animesarjat
Lady Felicia

Lady Felicia on hollantilainen perunalajike, jota viljellään myös Suomessa. Se on melko kiinteämaltoinen ruokaperuna, joka sopii erinomaisesti kuorimoiden ja suurkeittiöiden käyttöön. == Lähteet == *Suomen siemenperunakeskus: Lady Felicia Luokka:Kiinteämaltoiset perunat
Pekka Toivola

Pekka Toivola (s. 18. maaliskuuta 1955 Lapua) on suomalainen teollinen muotoilija, joka tunnetaan erityisesti Martelan toimistokalusteiden pitkäaikaisena pääsuunnittelijana.Toimistosta Martela tunnetaan, Kaleva 8.10.2005. Viitattu 19.10.2016.Toivola Pekka, Martela Oyj. Viitattu 23.10.2016. Toivola valmistui teolliseksi muotoilijaksi Taideteollisesta korkeakoulusta vuonna 1980. Työskenneltyään muutaman vuoden suunnittelutoimistossa hän aloitti vuonna 1983 työskentelyn toimistokalustevalmistaja Martelassa, jossa hän työskenteli vuoden 2015 loppuun. Vuonna 2016 Pekka Toivola siirtyi suomalaisen Frameryn palvelukseen. Pekka Toivola on koko uransa ajan suunnitellut toimistokalusteita, mistä hänellä on monia kansainvälisiä palkintoja. Hänen kalusteitaan on muun muassa palkittu neljästi saksalaisella Red Dot -muotoilupalkinnolla. Siirryttyään 2016 Frameryn palvelukseen kuuluu Pekka Toivola yrityksen design-tiimiin, jonka päätuotteina ovat monitilatoimistoissa yleistyneet puhelinkopit ja pienet neuvottelutilat.Framery myi puhelinkopit Twitterille ja Morgan Stanleylle, PWC Uutishuone 1.2.2016. Viitattu 23.10.2016. Vuonna 2005 Toivolan ja Heikki Metsä-Ketelän töitä koottiin näyttelyksi Suomen Saksan-instituuttiin Berliinissä.Suomalaista muotoilua esillä Berliinissä, Kaleva 11.1.2005. Viitattu 19.10.2016. Matkustajien työskentely- ja levähdyspiste Suvanto Loungen Pekka Toivola suunnitteli yhdessä sisustusarkkitehti Iiro Viljasen kanssa Helsingin lentokentälle WDC 2012 Helsinki -vuoden teematuotteena.Fortum mukana uudessa palvelukonseptissa Helsinki-Vantaan lentoasemalla , STT Info 8.5.2012. Viitattu 23.10.2016. ==Tunnustukset ja palkinnot== * 1995 Red Dot: Tangent * 1997 Kultamitali: Tangent, International Fair, Praha, Tšekki * 1988 Red Dot: Amfi * 2000 Red Dot: Spring-tuoli * 2001 ADEX Gold Award, Yhdysvallat: Promo-tuoli * 2001 Red Dot -palkinto: Kit-vaunu (yhdessä Iiro Viljasen kanssa) ( * 2001 iF Design Award, Hannover: Net-säilytin * 2004 ADEX Platinum Award, Yhdysvallat: Aura-työpöytäHush , ECF HFA. Viitattu 20.10.2016. ==Lähteet== ==Aiheesta muualla== * Toivolan haastattelu Martelan sivustolla *Toivolan töitä Architonic-sivustolla *Portfolio, Pekka Toivolan suunnittelemia tuotteita 1985-2000 ja 2000-2015 (Slideshare) *Päivänen, Carita: ”Yksilöllinen työhuone”, Pekka Toivolan haastattelu toimistokalustesarjasta Tangent, Muoto 1/1993, s. 76. Luokka:Suomalaiset muotoilijat Luokka:Vuonna 1955 syntyneet Luokka:Elävät henkilöt
Takareiden lihaksisto

Takareiden lihaksisto tarkoittaa polven koukistaja- ja kiertäjälihaksistoa, joka sijaitsee reiden takapinnalla. Ne vaikuttavat myös lonkkanivelen ojentajina ja kiertäjinä. Ryhmään kuuluvat kaksipäinen reisilihas (musculus biceps femoris), puolijänteinen lihas (musculus semitendinosus) ja puolikalvoinen lihas (musculus semimembranosus). Joskus niihin lasketaan myös hoikkalihas (musculus gracilis) ja räätälinlihas (musculus sartorius). Takareiden lihaksistossa on usein urheiluvammoja kuten revähtymiä. Tilaa kutsutaan hamstring-oireyhtymäksi. Yleensä ongelmallisin on venytystä huonosti kestävä puolijänteisen lihaksen jänne, mutta useammankin hamstring-lihaksen vaivoja on. Ne voidaan hoitaa voimistelulla tai tarvittaessa leikkauksella. Ensiapuna on yleisperiaatteen mukaan lepo, kylmä ja kompressio. == Lähteet == Luokka:Alaraajan lihakset